 Ezikiel 27  Okwu Jehova wee ruo m ntị ọzọ, sị:Ma gị onwe gị, nwa nke mmadụ, bụọ abụ iru uju banyere Taya,sị Taya,Ókèala gị dị netiti oké osimiri. Ndị na-ewu gị emewo ka mma ị mara zuo okè.Ha si nosisi junipa nke si Sina nweta osisi niile e ji rụọ gị. Ha ji osisi sida nke si Lebanọn rụọ osisi ákwà ụgbọ mmiri nke dị nelu gị.Ọ bụkwa oké osisi ndị si na Beshan ka ha ji rụọ ụmara e ji akwọ gị. Ha ji ọdụ a kwụnyere nosisi saịpres nke si nagwaetiti Kitim rụọ ihu gị.Ákwà gị a gbasara agbasa bụ linin tụrụ àgwà nke si nIjipt, ka o wee bụrụ ákwà ụgbọ mmiri nke dị nelu gị. Ákwà na-acha anụnụ anụnụ na ákwà e sijiri odo odo nke si nagwaetiti Elaịsha ka e ji kpuchie elu gị.Ndị na-akwọ gị bụ ndị bi na Saịdọn na Avad. Gị Taya, ndị gị, bụ ndị nwere nkà, nọ nime gị; ọ bụ ha bụ ndị na-akwọ gị dị ka ụgbọ.Ọbụna ndị okenye Gibal na ndị ya, bụ ndị nwere nkà, nọ nime gị dị ka ndị na-arachi oghere ndị dị na gị. Ụgbọ mmiri niile nke oké osimiri na ndị ọrụ ha nọ nime gị, ka ha ree ngwá ahịa ha.Ndị Peshia na ndị Ludim na ndị Pọtha so nìgwè ndị agha gị, ndị na-alụrụ gị agha. Ha kokwasịrị ọta na okpu agha ha ná mgbidi gị. Ọ bụ ha mere ka ị maa mma.Ụmụ Avad, tinyere ndị agha gị, nọ gburugburu nelu mgbidi gị, ọ bụkwa ndị ikom obi siri ike nọ nụlọ elu gị. Ọta ha nke dị okirikiri ka ha kokwasịrị ná mgbidi gị gbaa gburugburu. Ọ bụ ha mere ka mma ị mara zuo okè.Tashish bụ onye ahịa gị nihi ụdị ihe niile dị oké ọnụ ahịa ndị dị ọtụtụ. E ji ngwá ahịa gị niile gbanwere ọlaọcha, ígwè, gbamgbam na opu ya.Jevan, Tubal na Mishek bụ ndị ahịa gị. E ji ngwá ahịa gị gbanwere mkpụrụ obi ụmụ mmadụ na ihe e ji ọla kọpa mee.E ji ịnyịnya nkịtị na ịnyịnya agha na ịnyịnya ibu ndị si nụlọ Togama gbanwere ngwá ahịa gị.Ụmụ Didan bụ ndị ahịa gị; ọtụtụ agwaetiti bụ ndị na-erere gị ahịa; ọdụ na osisi eboni bụ onyinye ha ji kwụọ gị ụgwọ.Idọm bụ onye ahịa gị nihi ọtụtụ ihe ị na-emepụta. E ji ngwá ahịa gị gbanwere nkume tọkwọiz, ákwà e sijiri odo odo na ákwà tụrụ àgwà na ezigbo ákwà na nkume kọral na rubi.Juda na ala Izrel bụkwa ndị ahịa gị. E jikwa ọka wit nke Minit na nri pụrụ iche na mmanụ aṅụ na mmanụ na bọlsọm gbanwere ngwá ahịa gị.Damaskọs bụ onye ahịa gị nihi ọtụtụ ihe ị na-emepụta, nihi ihe gị niile dị oké ọnụ ahịa ndị dị ọtụtụ, tinyere mmanya Helbọn na ajị anụ na-acha nchara nchara.Vidan na Jevan nke si Yuzal ji ihe ha dị iche iche gbanwere ngwá ahịa gị. Ngwá ahịa gị bụ ihe ndị e ji ígwè kpụọ, osisi kashịa na ahịhịa na-esi ísì ụtọ.Didan bụ onye na-azụ gị ákwà e kwere ekwe e ji anọkwasị nelu ịnyịnya.Ndị Arab na ndị isi Kida niile bụ ndị na-erere gị ahịa. Ha na-erere gị ụmụ ebule na ebule na mkpi.Ndị ahịa Shiba na Rema bụ ndị ahịa gị; e ji ngwá ahịa gị gbanwere ụdị ihe otite ọma niile na-esi ísì ụtọ nakwa ụdị nkume niile dị oké ọnụ ahịa na ọlaedo.Heran na Kane na Iden, ndị ahịa Shiba, Ashọ na Kilmad, bụ ndị ahịa gị.Ha bụ ndị na-erere gị uwe mara mma nebe ị na-ere ahịa. Ha na-erekwara gị uwe e ji ákwà na-acha anụnụ anụnụ na ákwà tụrụ àgwà mee nakwa kapet tụrụ àgwà abụọ, na ụdọ a tụrụ atụ, nke e mekwara ka o sie ike.Ọ bụ ụgbọ mmiri Tashish na-eburu gị ngwá ahịa gị, i wee jupụta ná ngwá ahịa, dịkwa ebube netiti oké osimiri.Ọ bụ ná nnukwu mmiri ka ndị na-akwọ gị kwọrutere gị. Ifufe nke si nebe ọwụwa anyanwụ etikawo gị netiti oké osimiri.Ihe gị ndị dị oké ọnụ ahịa na ihe ị kwakọbara, bụ ngwá ahịa gị, ndị na-arụ ọrụ nime gị na ndị na-akwọ gị, ndị na-arachi oghere ndị dị na gị na ndị na-erere gị ngwá ahịa gị nakwa ndị niile na-alụrụ gị agha, bụ ndị nọ nime gị nakwa ndị niile so gị, ndị nọ nime gị,ha ga-adaba netiti oké osimiri nụbọchị ị ga-ada.Mgbe a nụrụ mkpu ákwá nke ndị na-akwọ gị, obodo dị nụsọ osimiri ga-ama jijiji.Ndị niile bu ụmara ụgbọ, bụ ndị ọrụ ụgbọ mmiri, ndị niile na-akwọ ụgbọ mmiri nelu oké osimiri, ga-esi nụgbọ ha rịtuo; nelu ala ka ha ga-eguzo.Ha ga-eti mkpu nihi gị, kwaakwa ákwá nke ukwuu. Ha ga-ekpokwasịkwa ájá nisi ha. Ha ga-atụrụ onwe ha ná ntụ.Ha ga-eme onwe ha ndị isi nkwọcha nihi gị, keekwa ákwà iru uju núkwù ma kwaara gị ákwá nihi ihe na-ewute ha ná mkpụrụ obi, na-akwa ákwá arịrị.Mgbe ha na-akwara gị ákwá arịrị, ha ga-abụrụ gị abụ iru uju, sị,Mgbe ngwá ahịa gị si noké osimiri pụta, i mere ka afọ ju ọtụtụ ndị. I ji ihe gị ndị dị oké ọnụ ahịa na ngwá ahịa gị mee ka ndị eze ụwa baa ọgaranya.Ugbu a, oké osimiri etikasiwo gị, nogbu mmiri. Ngwá ahịa gị na ndị niile so gị alawo niyi nime gị.Ndị niile bi nagwaetitiha ga-ekporopụ anya na-ele gị, ndị eze ha ga-amakwa jijiji nụjọ. Ihu ndị mmadụ ga-agbarụ.Ndị ahịa netiti ndị dị iche iche ga-afụ mkpọrọhịhị nihi gị. Ihe ụjọ mberede ga-abịakwasị gị, ị gaghị adịkwa ọzọ ruo mgbe ebighị ebi. 